《易秋河自楚归又往端州作送》
明代·梁以壮

六年一见韩山外，一别韩山又六年。浮世即教如好梦，故人能有几离筵。

我曾苦句投罗水，君返枯藤破岳烟。莫漫端州仍滞迹，珠江吟泛木兰船。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。